ସଚିବଙ୍କ ଖୁଣ୍ଟା , ଗୋପବନ୍ଧୁନଗର ବ୍ଲକ ଗସ୍ତ\nଖୁଣ୍ଟା, ୧୯ା୧୨ (ଡି.ଏନ୍.ଏ.)- ଖୁଣ୍ଟା ଓ ଗୋପବନ୍ଧୁ ନଗର ବ୍ଲକ ଅଞ୍ଚଳକୁ ମଙ୍ଗଳବାର ଉଚ୍ଚଶ\nସଚିବଙ୍କ ଖୁଣ୍ଟା , ଗୋପବନ୍ଧୁନଗର ବ୍ଲକ ଗସ୍ତ December 19th, 00:00 AM December 19th, 00:00 AM\nଖୁଣ୍ଟା, ୧୯ା୧୨ (ଡି.ଏନ୍.ଏ.)- ଖୁଣ୍ଟା ଓ ଗୋପବନ୍ଧୁ ନଗର ବ୍ଲକ ଅଞ୍ଚଳକୁ ମଙ୍ଗଳବାର ଉଚ୍ଚଶିକ୍ଷା ବିଭାଗର ଅତିରିକ୍ତ ମୁଖ୍ୟ ସଚିବ ଅଚାନକ ଗସ୍ତ କରି ବିଭିନ୍ନ ଅନୁଷ୍ଠାନ ପରିଦର୍ଶନ କରିଛନ୍ତି ା ଅପରାହ୍ନରେ ଓଡ଼ିଶା ଉଚ୍ଚଶିକ୍ଷା ବିଭାଗର ଅତିରିକ୍ତ ମୁଖ୍ୟସଚିବ ଜିଭି ଶର୍ମା, ଜିଲାପାଳ ସୁରେନ୍ଦ୍ର ନାଥ ମିନା, ଡିପିସି ବିବେକାନନ୍ଦ ସାହୁ, ପ୍ରଥମେ ଖୁଣ୍ଟା ବ୍ଲକ ଅଧୀନ ଡୁକୁରା ଗୋଷ୍ଠୀସ୍ବାସ୍ଥ୍ୟକେନ୍ଦ୍ରରେ ପହଞ୍ଚି ନିରାମୟ ଓ ଔଷଧ ବଣ୍ଟନ ପରିଦର୍ଶନ କରିବା ସହିତ ଡାକ୍ତର ଓ ରୋଗୀଙ୍କ ସହିତ ଆଲୋଚନା କରିଥିଲେ। ତତ୍ପରେ କରକିଚିଆ ଗ୍ରାମ ପଞ୍ଚାୟତ କାଇାଣିଦାସ ଖୁଣ୍ଟା ଗ୍ରାମ, ଟିକରପଡ଼ା ଗ୍ରାମ ଓ ନାଗପାଳ ଅଙ୍ଗନଓ୍ବାଡ଼ି କେନ୍ଦ୍ର ପରିଦର୍ଶନ କରି ବିଭିନ୍ନ ଯୋଜନାର ହିତାଧିକାରୀଙ୍କ ସହିତ ଆଲୋଚନା କରିଥିଲେ। ସେହିପରି ପାଣିଦାସ ୟୁଜିଏମ୍ଇ ବିଦ୍ୟାଳୟକୁ ଯାଇ କେତେକ ଅନିୟମିତତାକୁ ନେଇ ଚାରିଜଣ ଶିକ୍ଷୟିତ୍ରୀଙ୍କର ଦରମା ବନ୍ଦ ପାଇଁ ନିର୍ଦ୍ଦେଶ ଦେଇଥିବା ସୂଚନା ମିଳିଛି। ତ୍ପରେ ଗୋପବନ୍ଧୁ ନଗର ବ୍ଲକ ଅଧୀନ ଖୁଣ୍ଟା ଲ୍ୟାମ୍ପସ୍କୁ ଯାଇ କୃଷକମାନଙ୍କୁ ସହଜରେ ଧାନ ବିକ୍ରୟ ଟଙ୍କା ସିଧାସଳଖ ନିଜ ଜମାଖାତାରୁ ଉଠାଇବା ପାଇଁ କିଷାନ ରୂପେ କାର୍ଡ଼ ବଣ୍ଟନ କରିଥିଲେ । ସ୍ଥାନୀୟ କସ୍ତୁରବା ଗାନ୍ଧୀ ବାଳିକା ବିଦ୍ୟାଳୟକୁ ଯାଇ ଶିକ୍ଷକ ଓ ଅନ୍ତେବାସୀ ଛାତ୍ରୀମାନଙ୍କୁ ସମସ୍ୟା ପଚାରି ବୁଝିଥିଲେ। ସେହିପରି ରାଣିବନ୍ଧ ଗ୍ରାମ ପଞ୍ଚାୟତର ଛୁରୁଣି ଗ୍ରାମରେ ପହଞ୍ଚି ନିୟମିତ ଭାବେ ୟୁଜର ଫିସ୍ ପ୍ରଦାନ ନ କଲେ ଯୋଗାଣ ପାଣି ବନ୍ଦ ହେବ ବୋଳି ସୂଚନା କହିଥିଲେ।
